Diari Oficial de la Generalitat Valenciana


Sumari del DOGV 4393, del 05-12-2002 (2002/13010)

ACORD de 13 de novembre de 2002, de la Comissió Territorial d'Urbanisme de València, relatiu a l'homologació i el pla parcial Recinte Firal de Requena.
-------------------------------------------------------------------------------------------------------------------------------------------------------

### Dades del document

Número de DOGV
:   4393

Data del DOGV
:   05-12-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/13107


Data del document
:   13-11-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Requena
    * pla d'urbanisme

ACORD de 13 de novembre de 2002, de la Comissió Territorial d'Urbanisme de València, relatiu a l'homologació i el pla parcial Recinte Firal de Requena. [2002/X13345]
  
Vist l'expedient remés per l'Ajuntament de Requena, referit a l' homologació i el pla parcial Recinte Firal, i de conformitat amb els següents:
  
Antecedents de fet
  
Primer. El projecte es va sotmetre a informació pública per mitjà d'acord del Ple de l'Ajuntament en la sessió realitzada el dia 13 d'octubre de 1999. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan amb data 25 de juliol de 2002.
  
Amb data 25 d'octubre de 2002 es rep la nova documentació consistent en projecte complet, aprovada pel Ple de l'Ajuntament en la sessió del 25 d'octubre de 2002, en la part dispositiva del qual es fa constar que se sol·licita l'aprovació definitiva de la part nord del sector oest, denominada recinte firal, i es demana que se demore la resolució sobre la part sud mentre l'Ajuntament no presente la documentació complementària corresponent.
  
Amb data 13 de novembre de 2002 es rep la nova documentació remesa per l'Ajuntament de Requena consistent en pla d'ordenació on se grafien els accessos, aprovat pel Ple de l'Ajuntament en la sessió plenària del 12 de novembre de 2002.
  
Segon. El projecte consta de memòria informativa i justificativa, plànols d'informació i d'ordenació, així com l'expressió gràfica suficient del resultat final de l'ordenació proposada i el document annex d'homologació.
  
Tercer. L'objecte del projecte és l'homologació i l'ordenació detallada d'un sòl ubicat a l'altre marge de la N-III, classificat en l'actualitat per les vigents normes subsidiàries com a sòl no urbanitzable, que comprén una superfície de 338.000 m2. Amb l'homologació es pretén canviar la classificació del sòl que passaria a ser urbanitzable, i es distingixen dos sectors:
  
Sector Nord. Està localitzat al nord i a l'est per la N-III, al sud per la vorera del Passeig i a l'oest per l'àrea d'acumulació d'impactes. Comprén una superfície de 76.500 m2 que es pretén classificar com a sòl urbanitzable amb ordenació detallada, amb una edificabilitat màxima d'11.475 m2t, i es destina a ús dotacional i compatible. Respecte d'este sector s'establix l'ordenació detallada i s'establix la forma de gestió directa.
  
Sector Sud. Està localitzat al nord per la vora exterior de la vorera del Passeig, al sud per la N-332, a l'est per la N-III i a l'oest per l'àrea d'acumulació d'impactes. Comprén una superfície de 261.5000 m2 que es pretén classificar com a sòl urbanitzable sense ordenació detallada, amb una edificabilitat màxima de 130.750 m2t, i es destina a ús residencial i compatible. Respecte d'este sector no s'establix l'ordenació detallada i s'establix la forma de gestió indirecta.
  
Quart. Durant la tramitació de l'expedient s'ha sol·licitat informe a la Divisió de Recursos Hidràulics de la Conselleria d'Obres Públiques, Urbanisme i Transports, sense que fins a la data conste la seua emissió.
  
En l'expedient remés per l'Ajuntament consta la sol·licitud d'informe de la Demarcació de Carreteres del Ministeri de Foment; Direcció General Obres Públiques (Divisió de Carreteres) de la Conselleria d'Obres Públiques, Urbanisme i Transports; i ajuntaments de Villatoya (Albacete), Sieteaguas, Utiel, Venta del Moro i Chera.
  
Dels anteriors consta l'emissió dels següents:
  
· Demarcació de Carreteres del Ministeri de Foment. Emés amb data 15 de juliol de 2002 en sentit favorable, si bé s'imposen les condicions següents:
  
1. Els accessos es produiran segons el que preveu el projecte clau 51-V-1664 (2), i hauran de complir les condicions exposades en l'autorització emesa per l'enginyer en cap de la Demarcació. En el present informe no es considera l'execució d'una passarel·la els estreps de la qual s'ubiquen en la zona de domini públic de la N-III.
  
2. La línia límit de l'edificació es fixarà a 25 metres mesurats des de l'aresta exterior de la calçada de la N-III.
  
3. En cas de ser necessària la col·locació de protecció acústica, serà a càrrec del promotor.
  
· Direcció General Obres Públiques (Divisió de Carreteres) de la COPUT. Emés pel seu representant en la Comissió Informativa, que fa constar que l'accés directe a la N-III ha d'eliminar-se, ja que este ha de produir-se des del nou vial projectat per la Conselleria d'Obres Públiques, Urbanisme i Transports. En tot cas, és necessari deixar lliure de construccions tota la zona ocupada per la línia d'edificació.
  
Cinqué. Amb data 5 de maig de 2000 consta l'emissió de Declaració d'Impacte Ambiental en sentit favorable emesa per la Conselleria de Medi Ambient.
  
Sisé. Requena disposa de normes subsidiàries aprovades definitivament per la Comissió Provincial d'Urbanisme amb data 26 de juliol de 1988. En desenrotllament del dit instrument de planejament s'han aprovat els plans parcials següents:
  
1. Pla Parcial Residencial Casa Blanca, aprovat definitivament amb data 30 de març de 1992.
  
2. Pla Parcial Residencial Balsa de Moros, aprovat definitivament amb data 5 d'octubre de 1993.
  
3. homologació i pla parcial Polígon El Romerar, aprovat definitivament el 6 d'octubre de 2000.
  
També cal destacar el nombre d'actuacions integrals que s'han escomés i aprovat en sòl no urbanitzable i que passem a enumerar:
  
1. Planta embotelladora d'aigua i sucs, promoguda per Agua M. San Benedetto.
  
2. Construcció d'un celler de vi, promoguda per Bodegas Schenk, SA.
  
3. Parc de fauna ibèrica, promogut pel senyor Federico Marquina Ventura.
  
4. Instal·lació d'un centre de vol, promogut per centres de vol La Fundación.
  
Amb data 2 d'octubre de 2002, la Comissió Informativa de la Comissió Territorial d'Urbanisme de València va emetre l'informe desfavorable en el qual considerava que procedia adoptar l'acord de denegar l'aprovació definitiva de l'homologació i pla parcial Recinte Firal de Requena atesa l'existència de deficiències que, en síntesi, consistixen en la falta de diligenciació del projecte, en la necessitat d'adequar-se al projecte d'accessos, la insuficiència de la documentació presentada, la necessitat de revisar les normes subsidiàries i l'incompliment de l'article 83 del Reglament de Planejament de la Comunitat Valenciana.
  
Seté. La comissió informativa de la Comissió Territorial d'Urbanisme de València, en la sessió del 5 de novembre de 2002, va emetre informe relatiu al projecte que ens ocupa, i complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació pot considerar-se correcta, de conformitat amb el que establix l'article 52, en relació amb la disposició transitòria primera, apartat 2, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU), i en el punt III de la Instrucció de Planejament 1/1996, de 23 de gener de 1996, sobre l'homologació de plans d'urbanisme a la Llei Reguladora de l'Activitat Urbanística.
  
Segon. La documentació està completa, a l'efecte del compliment del que preceptuen els articles 27 i 28 de la Llei Reguladora de l'Activitat Urbanística i en la Instrucció d'Homologació.
  
Tercer. A la vista de l'última documentació presentada és necessari ressaltar que només s'insta en el present moment l'aprovació de la part nord, o siga la denominada Recinte Firal. No obstant això, el projecte presentat continua incloent tot el sòl ubicat a l'altre costat de la N-III, tant el sector nord com el sud. A este respecte cal fer dos consideracions.
  
Una primera és la relativa de forma exclusiva al Sector Nord. Esta actuació es caracteritza per tractar-se d'una implantació d'una activitat dotacional pública, la qual cosa li conferix un caràcter singular, atés que garantix la prevalència de criteris d'utilitat pública i interés general, aspecte que per si mateix justifica l'actuació.
  
La segona és la relativa al Sector Sud. Esta actuació es caracteritza per tractar-se d'una implantació d'un ús residencial lucratiu d'iniciativa privada. Açò comporta la necessitat de fer una reflexió de caràcter general en relació amb les normes subsidiàries del municipi. Les Normes Subsidiàries de Requena daten de 1988, i no s'han adequat durant este període de temps a la legislació urbanística aplicable, en concret al que establix la Llei Reguladora de l'Activitat Urbanística. L'anterior, posat en relació amb l'objecte de la modificació que es proposa, fa necessari una consideració global del model territorial, ja que l'objecte del present projecte suposa incrementar significativament el sòl destinat al dit ús en el terme municipal, la qual cosa, sens dubte, no pot considerar-se com una actuació puntual al marge o complementària de les previsions del planejament vigent, sinó més aviat al contrari, ja que obeïx realment a un suposat excepcional no establit ni previst pel planejament, per la qual cosa sense cap genere de dubtes és necessaris procedir a qüestionar els objectius inicials prevists en les normes subsidiàries.
  
A l'anterior cal afegir la falta de justificació en què es basa la proposta, ja que res es diu respecte d'això en el projecte. Esta circumstància cal posar-la en relació amb el que establix l'article 3 de les Normes Subsidiàries. Este precepte obeïx al títol Circumstància Justificativa de la Revisió, i establix com a causes per a arribar a tal fi l'ocupació real del 75% del sòl urbà o del 75% del sòl apte per a urbanitzar d'ús residencial.
  
Finalment, convé afegir que la present homologació modificativa no ha de valorar-se des d'una perspectiva singular, sinó de conjunt. A este respecte no pot oblidar-se que, amb data 6 d'octubre de 2000, la Comissió Territorial d'Urbanisme de València aprova l'homologació i pla parcial Polígon El Romeral, la qual cosa va suposar la reclassificació de 53 Ha de sòl no urbanitzable a urbanitzable, circumstància que per si sola justificaria la revisió del planejament, la qual cosa es va fer constar en l'informe tècnic emés i en l'Acord de la Comissió Informativa de 24 de juliol de 2000. Les dos modificacions, considerades conjuntament, suposen un dels motius ineludibles de revisió del planejament general, tant des de la perspectiva del que establix l'article 3 de les ordenances de les Normes Subsidiàries, com de la que sorgix de la superació del model territorial definit en les Normes Subsidiàries vigents.
  
Com a conclusió, i a la vista dels arguments exposats, s'aprecia ?en el que afecta el Sector Sud- necessari procedir a la revisió de les Normes Subsidiàries vigents l'objecte de la qual siga l'elaboració i l'aprovació d'un Pla General adequat a la Llei Reguladora de l'Activitat Urbanística, i es definix el model territorial i se'l sotmet a la consideració de la Conselleria d'Obres Públiques, Urbanisme i Transports per a consensuar la fase de concert previ.
  
Quart. Una altra qüestió a tindre en consideració i que abunda en l'anteriorment exposat és el que establix l'article 83 del Reglament de Planejament de la Comunitat Valenciana. Este precepte impedix la reclassificació de sòl no urbanitzable protegit en el marc d'alteracions parcials del planejament general, i establix que esta possibilitat ha de dur-se a terme en l'àmbit d'una revisió del planejament general.
  
Cinqué. Tot l'anterior obliga a considerar per separades les dos actuacions (el Sector Nord ?recinte firal- i el Sector Sud ?sòl residencial lucratiu), i incidix en este aspecte l'expressa petició de l'Ajuntament. En este sentit, ha de prevaldre l'interés públic en el cas del recinte firal sobre altres tipus d'interessos, la qual cosa permet viabilitzar l'actuació separada de la resta.
  
Respecte de la zona sud no pot dir-se el mateix, per la qual cosa la seua viabilitat només podrà considerar-se dins del marc d'una revisió del planejament general vigent en el municipi.
  
Sisé. Si s'entra en l'anàlisi concreta del projecte, cal fer constar que en la zona nord es dissenya un parc de capçalera i una xarxa viària, estos dos adscrits a la gestió del Sector Sud (memòria de l'homologació modificativa). També es fa constar que cada sector configura una àrea de repartiment, per la qual cosa no té sentit establir que els excessos d'aprofitament del Sector Sud es transferiran al nord, al bosc límit i al parc de capçalera, ja que no hi ha excessos a compensar entre àrees de repartiment. El que es vol fer constar és que en el projecte pareixen vincular-se les dos actuacions de forma conjunta, si bé el plantejament és erroni i deficient (es proposen dos àrees de repartiment, quan només hauria de ser una perquè pogueren obtindre's a càrrec del sud els sòls dotacionals del nord). En definitiva, amb el plantejament realitzat poden desglossar-se estos dos àmbits, i es poden singularitzar les dos actuacions de forma independent.
  
Seté. Les observacions realitzades per la Direcció General Obres Públiques (Divisió de Carreteres) de la Conselleria d'Obres Públiques, Urbanisme i Transports s'aprecien esmenades amb la documentació remesa el 13 de novembre de 2002.
  
Huité. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva de les homologacions i plans parcials de municipis de menys de 50.000 habitants, de conformitat amb el que disposa la disposició transitòria primera, punt 3, i l'article 54.2.B de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió del 13 de novembre de 2002, acorda:
  
1. Aprovar definitivament l'homologació i pla parcial Recinte Firal de Requena, exclusivament en el que afecta la zona nord.
  
2. No entrar a considerar la zona sud, si bé es fa constar de forma expressa que la seua viabilitat només podrà considerar-se dins del marc d'una revisió del planejament general vigent en el municipi.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data d'haver rebut la present notificació.
  
Tot això sense perjuí que es puga exercir-hi qualsevol altre recurs que s'estime oportú.